Казанда Төрек мәдәнияте һәм теле үзәге ачылды

	20 февральдә Россия ислам университетында Төрек мәдәнияте һәм теле үзәген ачу тантанасы үткәрелде. Тантанада Төркия Республикасының Генераль консулы Сабри Тунч Ангылы катнаша. Үзәк РИУ ректоры Рәфыйк Мөхәммәтшин һәм консул инициативасы белән ачыла. Төркия ягы үзәк өчен бирелгән кабинетны төзекләндерде һәм барлык кирәкле җиһазлар белән тәэмин итүгә булышлык күрсәтте.	 Шуны да әйтергә кирәк, әлеге яңа үзәк РИУда эшләүче телләргә кагалышлы өченче үзәк булып тора. Элегрәк фарсы һәм гарәп телләре үзәкләре булдырылган иде. Аларда фарсы, төрек телләрен бушка өйрәнү курслары РИУ студентларына гына түгел, барлык теләүчеләр өчен оештырылды. Төркия мәдәнияте һәм теле үзәгендә дә мондый төр курслар үткәрелү көтелә, дип хәбәр итә РИУның матбугат хезмәте. 

Татарстан Диния Нәзарәте

	№   | 19.02.2013	


